OpenLLM-France/wikimedia huggingface dataset:
# Brusela-Hiriburua eskualdea

Brusela-Hiriburua eskualdea (frantsesez Région de Bruxelles-Capitale, nederlanderaz Brussels Hoofdstedelijk Gewest) edo Bruselako eskualdea (frantsesez Région Bruxelloise, nederlanderaz Brusselse Gewest) Belgika estatua osatzen duten eskualdetako bat da, Flandria eta Valoniarekin batera.

## Hizkuntzak eta demografia

Historikoki, Belgika hizkuntza erromantze eta germanikoen muga izan bada, Brusela muga horren alde germanikoan dago kokatua, neerlanderazko eremuan, baina ez oso urruti eremu frankofonotik.
Belgika independente bihurtu zenean (1831), nagusiki estatu frankofonoa zen, eta Brusela hautatu zelarik hiriburu, hiriaren frantsestea areagotu zen, batez ere 19. mendearen amaieran. Independentzia unean, Bruselako populazioaren bi heren hizkuntzaz nederlanderadunak ziren, nahiz eta 1921. arte frantsesa administrazioko hizkuntza bakarra eta eliteen hizkuntza izan zen.
Eskualdea, elebiduna legearen arabera, Belgikako komunitate biko biztanle ditu: frantses-hiztunak eta nederlandera-hiztunak. Estatistiken arabera eskualdeko %45a frankofonoa da, %15a nederlandera-hiztuna eta %40a elebiduna (horrexegatik frantsesa da eskualdeko lingua franca). Bruselako eskualdean hainbat nazioarteko erakundeak izaki, Europar Batasunako beste herrialdeko etorkinen dentsitate handienetariko bat dago. Badaude baita ere Magrebetik (batez ere Marokotik), Turkiatik, Amerikatik, Afrikatik (batez ere Kongoko Errepublika Demokratikotik) eta Ekialdeko Europatik etorritako etorkin asko.

## Historia

1989ko ekainaren 18tik bruselarrek, lehendabizikoz, bere eskualdeko parlamenturako ordezkariak hautatu zituzten. Geroztik, Brusela Flandria edo Valonia bezalako eskualde bihurtu zen.

## Banaketa administratiboa

Eskualdeak 19 udalerri (communes edo gemeenten) ditu, Bruselaren inguruan. Hauexek dira (posta kodearekin):
* 1 - Anderlecht (1070)
* 2 - Brusela (frantsesez Bruxelles, nederlanderaz Brussel) (1000, 1020, 1120, 1130, 1040, 1050)
* 3 - Ixelles (nederlanderaz Elsene) (1050)
* 4 - Etterbeek (1040)
* 5 - Evere (1140)
* 6 - Ganshoren (1083)
* 7 - Jette (1090)
* 8 - Koekelberg (1081)
* 9 - Auderghem (nederlanderaz Oudergem) (1160)
* 10- Schaerbeek (nederlanderaz Schaarbeek) (1030)
* 11- Berchem-Sainte-Agathe (nederlanderaz Sint-Agatha-Berchem) (1082)
* 12- Saint-Gilles (nederlanderaz Sint-Gillis) (1060)
* 13- Molenbeek-Saint-Jean (nederlanderaz Sint-Jans-Molenbeek) (1080)
* 14- Saint-Josse-ten-Noode (nederlanderaz Sint-Joost-ten-Node) (1210)
* 15- Woluwe-Saint-Lambert (nederlanderaz Sint-Lambrechts-Woluwe) (1200)
* 16- Woluwe-Saint-Pierre (nederlanderaz Sint-Pieters-Woluwe) (1150)
* 17- Uccle (nederlanderaz Ukkel) (1180)
* 18- Forest (nederlanderaz Vorst) (1190)
* 19- Watermael-Boitsfort (nederlanderaz Watermaal-Bosvoorde) (1170)

## Kirolak

RSC Anderlecht dugu eskualde eta herrialde osoko futbol talde nagusia.

## Kanpo estekak

* (Frantsesez)(Nederlanderaz)Eskualdeko webgune ofiziala
* Datuak: Q240
* Multimedia: Brussels-Capital Region / Q240
# Bombus mexicanus

Bombus mexicanus erle espezie bat da, Bombus generoan eta Apidae familian.

## Erreferentziak

* ↑ «Bombus mexicanus» Encylopedia of Life.

## Kanpo estekak

* Datuak: Q2860563
* Multimedia: Bombus mexicanus / Q2860563
* Espezieak: Bombus mexicanus
# Bombus mixtus

Bombus mixtus erle espezie bat da, Bombus generoan eta Apidae familian.

## Erreferentziak

* ↑ «Bombus mixtus» Encylopedia of Life.

## Kanpo estekak

* Datuak: Q1815716
* Multimedia: Bombus mixtus / Q1815716
* Espezieak: Bombus mixtus
# Bombus morio

Bombus morio erle espezie bat da, Bombus generoan eta Apidae familian.

## Erreferentziak

* ↑ «Bombus morio» Encylopedia of Life.

## Kanpo estekak

* Datuak: Q302160
* Multimedia: Bombus morio / Q302160
* Espezieak: Bombus morio
# Bombus mucidus

Bombus mucidus erle espezie bat da, Bombus generoan eta Apidae familian.

## Erreferentziak

* ↑ «Bombus mucidus» Encylopedia of Life.

## Kanpo estekak

* Datuak: Q1942406
* Multimedia: Bombus mucidus / Q1942406
* Espezieak: Bombus mucidus
# Bombus monozonus

Bombus monozonus erle espezie bat da, Bombus generoan eta Apidae familian.

## Erreferentziak

* ↑ «Bombus monozonus» Encylopedia of Life.

## Kanpo estekak

* Datuak: Q2373294
* Espezieak: Bombus monozonus
# Bombus morawitzi

Bombus morawitzi erle espezie bat da, Bombus generoan eta Apidae familian.

## Erreferentziak

* ↑ «Bombus morawitzi» Encylopedia of Life.

## Kanpo estekak

* Datuak: Q956352
* Espezieak: Bombus morawitzi
# Bombus morrisoni

Bombus morrisoni erle espezie bat da, Bombus generoan eta Apidae familian.

## Erreferentziak

* ↑ «Bombus morrisoni» Encylopedia of Life.

## Kanpo estekak

* Datuak: Q2627654
* Multimedia: Bombus morrisoni / Q2627654
* Espezieak: Bombus morrisoni
# Bombus mesomelas

Bombus mesomelas erle espezie bat da, Bombus generoan eta Apidae familian.

## Erreferentziak

* ↑ «Bombus mesomelas» Encylopedia of Life.

## Kanpo estekak

* Datuak: Q1941106
* Multimedia: Bombus mesomelas / Q1941106
* Espezieak: Bombus mesomelas
# Bombus monticola

Bombus monticola erle espezie bat da, Bombus generoan eta Apidae familian.

## Erreferentziak

* ↑ «Bombus monticola» Encylopedia of Life.

## Kanpo estekak

* Datuak: Q1976497
* Multimedia: Bombus monticola / Q1976497
* Espezieak: Bombus monticola
# Bombus morawitzianus

Bombus morawitzianus erle espezie bat da, Bombus generoan eta Apidae familian.

## Erreferentziak

* ↑ «Bombus morawitzianus» Encylopedia of Life.

## Kanpo estekak

* Datuak: Q2530051
* Espezieak: Bombus morawitzianus
# Bolívar (Venezuelako estatua)

    Artikulu hau Venezuelako estatuari buruzkoa da; beste esanahietarako, ikus «Bolibar».
Bolívar Venezuelako hegoaldean dagoen Estatu bat da. Bere hiriburua Ciudad Bolívar da. 238.000 kilometro koadro ditu eta 1.534.825 biztanle. Iparraldeko muga Orinoco ibaiak zehazten du eta ekialdean Venezuelak aldarrikatzen duen Esekibar Guyana dago.

## Kanpo estekak

* Datuak: Q191164
* Multimedia: Bolívar (state) / Q191164
# Bolívar probintzia (Ekuador)

Bolívar probintzia (gaztelaniaz: Provincia de Bolívar (Ecuador)) Ekuadorko 24 probintzietako bat da. 4148 km²ko azalera du eta 2020ko estimazioen arabera 209933 biztanle ditu. Probintziako hiriburua Guaranda da.

## Banaketa administratiboa

Probintzia 7 kantoitan banatuta dago.
| Kantoia | Biztanleria (2010) | Azalera (km²) | Kantoiburua |
| Caluma | 13.129 | 175 | Caluma |
| Chillanes | 11.861 | 655 | Chillanes |
| Chimbo | 17.406 | 262 | San José de Chimbo |
| Echeandía | 12.114 | 230 | Echeandía |
| Guaranda | 91.877 | 1.898 | Guaranda |
| Las Naves | 6.092 | 147 | Las Naves |
| San Miguel | 27.244 | 570 | San Miguel |

## Erreferentzia

* ↑ (Gaztelaniaz) Sistema Nacional de Plan y Desarrollo. (xlsx) Proyecciones de población PARROQUIAL 2010-2020. (Noiz kontsultatua: 2020-04-30).

## Kanpo estekak

* Datuak: Q261165
* Multimedia: Bolívar Province / Q261165
# Bom Conselho

Bom Conselho Brasilgo udalerri bat da, Pernambuco estatuan kokatua. 44.260 biztanle ditu 792,043 km²ko eremuan.

## Ikus, gainera

* Pernambuco

## Kanpo estekak

* Datuak: Q568749
* Multimedia: Bom Conselho / Q568749
# Bom Despacho

Bom Despacho Brasilgo udalerri bat da, Minas Gerais estatuan kokatua. 51.737 biztanle ditu 1.213,546 km²ko eremuan.

## Ikus, gainera

* Minas Gerais

## Kanpo estekak

* Datuak: Q891713
* Multimedia: Bom Despacho / Q891713
# Bom Jardim (Maranhão)

Bom Jardim Brasilgo udalerri bat da, Maranhão estatuan kokatua. 33.145 biztanle ditu 6.590,53 km²ko eremuan.

## Ikus, gainera

* Maranhão

## Kanpo estekak

* Datuak: Q2279959
* Multimedia: Bom Jardim (Maranhão) / Q2279959
# Bolívar (Kolonbiako departamendua)

Bolívar Kolonbiako 32 departamenduetako bat da, herrialdearen iparraldean dagoena, Karibeko eskualdean. Iparraldean Karibe itsasoarekin du muga, ekialdean Atlantiko, Magdalena, Cesar eta Santander departamenduekin, hegoaldean Antioquiarekin eta mendebaldean Antioquia, Córdoba eta Sucrerekin. 27.598 kilometro koadroko eremua du, eta 2016an 2.122.021 biztanle zituen. Hiriburua Cartagena de Indias da (899.200 biztanle 2010ean) eta beste hiri garrantzitsu batzuk Magangué (122.913 biztanle) eta Turbaco (67.349 biztanle).
46 udalerri ditu.

## Erreferentziak

* ↑ «Censo General 2005 - Proyecciones nacionales y departamentales de población 2005-2020», dane.gov.co
* ↑ Cartagena: Proyección población 2010, dane.gov.co

## Kanpo estekak

* (Gaztelaniaz) cartagenacaribe.com
* Datuak: Q230597
* Multimedia: Bolívar Department / Q230597
# Bolívar probintzia (Bolivia)

Bolívar probintzia (gaztelaniaz: Provincia de Bolívar (Bolivia)) Boliviako Cochabamba departamenduko probintzia bat da. 413 km²ko azalera du eta 2001eko erroldaren arabera 8635 biztanle zituen.

## Kanpo estekak

* Datuak: Q785395
Txantiloi:Cochabamba departamenduko probintzia aurkibidea
# Bolzanoren teorema

Bolzanoren teorema kalkuluko batezbesteko balioaren teoremaren kasu konkretu bat adierazten duen teorema bat da. Bernard Bolzanok proposatu zuen 1817an.

## Teorema

Izan bedi $f$ funtzioa $[a,b]$ tartean jarraitua. Baldin eta $f(a)$ eta $f(b)$ balioen zeinuak desberdinak badira, orduan existitzen da $x_{0}\in [a,b]:f(x_{0})=0$ den.
Edo errazago esanda, funtzio bat jarraitua den tarte batean positibotik negatibora (edo kontrara) badoa zerotik pasatzen da.

## Froga

Kontsideratuko dugu $f(a)>0$ eta $f(b)<0$ direla eta izan bedi $I1=[a,b]$ tartea. Kontsidera dezagun tarte honen erdiko puntua, ${a+b} \over 2$.
* $f({\frac {a+b}{2}})=0$ bada, $x_{0}={\frac {a+b}{2}}$ izango da, beraz, frogatuta geratzen da.
* $f({\frac {a+b}{2}})>0$ bada, izan bitez $a_{2}={\frac {a+b}{2}}$ eta $b_{2}=b$.
* $f({\frac {a+b}{2}})<0$ bada, izan bitez $a_{2}=a$ eta $b_{2}={\frac {a+b}{2}}$ .
$I_{2}=[a_{2},b_{2}]$ tartearekin prozesua errepikatuz $I_{3}$ tartea lortuko dugu, eta hainbat aldiz errepikatuz $I_{n}$ tarteen familia non $|I_{n}|=a_{n}-b_{n}={\frac {b-a}{2^{n-1}}}$. Beraz, $\lim _{n\to \infty }a_{n}=\lim _{n\to \infty }b_{n}=x_{0}$.
$f$ jarraitua dela kontsideratuko dugunez, $f(x_{0})=lim_{n\to \infty }f(a_{n})\geq 0$ eta $f(x_{0})=lim_{n\to \infty }f(b_{n})\leq 0$.
Beraz, $f(x_{0})=0$, eta Bolzanoren teorema demostratuta geratzen da.

## Adierazpen grafikoa

Irudi honetan ikus dezakegun bezala, teoremaren baldintza guztiak betetzen dira, hau da, $f(a)>0$ eta $f(b)<0$ dira eta funtzioa jarraia da $[a,b]$ tartean. Beraz, ikusi dezakegunez, badago $c=x_{0}$ non $f(x_{0})=0$ den.
Hala ere,ez da soilik puntu bakar bat egon behar eta posible da bat baino gehiago egotea.

## Ikus, gainera

* Batez besteko balioaren teorema
* Rolleren teorema

## Kanpo estekak

* Bolzano-ren teorema adibide praktikoa (English)
* Datuak: Q3749578
# Bolívar (La Unión)

Bolívar El Salvadorko La Unión departamenduko udalerri bat da. 51.59 km²ko azalera du eta 2007ko erroldaren arabera 4215 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q978607
* Multimedia: Bolívar, El Salvador / Q978607
# Berric

Berric (bretainieraz Berrig) Bretainiako Morbihan departamenduko udalerri bat da.

## Kanpo estekak

* Datuak: Q62850
* Multimedia: Berric / Q62850
# Berriac

Berriac (okzitanieraz Berriac, frantsesez eta ofizialki: Berriac) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q865068
* Multimedia: Berriac / Q865068
# Berriatuko Goikolau kultur elkartea

Goikolau elkartea 2012an sortu zuten Berriatuan, "Berriatuko Goikolau Kultur Elkartea" izenarekin. Goikolau izenak Mereludi auzoko kobazulo famatua gogoratzen du.
Elkarteak ondoko helburuak ditu
* Ondarea jaso, berreskuratu eta zaintzea, balioan jarriz.
* lnguruko natura, ingurumena eta biodibertsitatearen hobekuntza bultzatzea.
* Herriko historia jaso, berreskuratu eta transmisio-lana egitea.
* Kultura eta euskara zaindu eta bultzatzea.
* Turismoa bultzatzea, iraunkortasunean oinarrituz.
* Sexu berdintasunean oinarritzea ekintza oro.
* Herria dinamizatzea, herritarren parte-hartzea bultzatuz (kultura, kirola, musika, ohiturak, ingurumena ...).
* Herri nortasuna indartzea.
* Jasotako informazio, dokumentazio eta tresnekin artxiboa eratzea.
Erroak loran jaialdia, Santa eskea... antolatzen dituzte urtero
.... Proiektuak eraman dituzte aurrera

## Kanpo estekak

* Elkartearen webgunea
* Datuak: Q25476337
# Berridi baserria

Berridi Donostiako Zubieta auzoan dagoen baserria da, muino batean, Oria ibaiaren ibar gainean.
2006ko ekainaren 2an, Eusko Jaurlaritzak monumentu izendatu zuen, Sailkatutako Kultura Ondasuna.

## Ezaugarriak

Eraikinak oinplano angeluzuzena du (21 m x 20 m). Bi solairu eta ganbara ditu, harlanduzko eskantzuak, haize-babesa, hori ere harlangaitzezkoa, I-ko eskantzuarekin, eta hiru isuriko zurezko estalkia.
Fatxada nagusia IEra begira dago. Harlangaitzezko behe-solairuak sekzio laukiko harlanduzko pilareak ditu, hareharrizkoak, eta harlanduz inguraturiko leiho bat. Lehen solairuan eta ganbaran zurezko bilbadurak ditu, eta ganbarakoak estalkiperaino iristen dira. Baoak asimetrikoki eratuak daude, bilbadurako muntagen posizioaren arabera. Konposizioa oso erregularra da. Bilbaduren arteko baoak zeramikazko adreiluz beteak daude. Fatxada kasetoiz apainduta dago, eta bertan nabarmentzekoak dira solibaburuetako lerroak. Gainerako hiru fatxadak luzitutako harlangaitzezkoak dira, zuriz margotuak. HEko fatxadan, azpimarratzekoa da zurezko ertzdun leiho bat, ebakidura zuzeneko barrena duena. HMko fatxadan, nabarmentzekoak dira harlanduz inguratutako hiru leiho. Azkenik, teilape-eranskin batek IMko fatxadaren zati bat estaltzen du.
Baserriko barne-egitura harroinen gainean bermatuta dago eta sekzio handiko sei zutoin pieza bakarrekoak ditu. Horiekin batera, horma-arteen, besoen eta soliben arteko bao argitsuak dituzten habeek eraikinaren egitura orekatu eta simetrikoa osatzen dute. Baserriko zurezko teilatua ere –petralez, gapirioz eta lataz egina– handia da.
IMko fatxadari erantsitako teilape-eranskina ez da monumentutzat hartzen.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* Datuak: Q5639990
* Multimedia: Berridi baserria / Q5639990
# Bisimbre

Bisimbre Zaragozako probintziako udalerria da, Aragoin, Espainia. 2008an 108 biztanle zituen 11,16 kilometro koadroko azaleran. Campo de Borja eskualdean dago.

## Kanpo estekak

* Datuak: Q1629943
* Multimedia: Bisimbre / Q1629943
# Biskosa

Biskosa zelulosari lehenik soda kaustikoaren eragina eta gero karbono sulfuroarena jasanarazi ondoren lortzen den konposatua; kolore hori hila duen ore lirdingatsu baten itxuran azaltzen da, eta uretan urtu egiten da. Gauza askotarako erabiltzen da: zeta artifiziala egiteko, oihalak irartzeko, paperari kola emateko, eta abarretarako.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q182045
* Multimedia: Viscose / Q182045
# Biskosimetro

Biskosimetroa fluidoen biskositate dinamikoa edo biskositate-koefizientea neurtzeko diseinatutako tresna bat da, Poiseuilleren legean oinarritzen dena. Era askotako biskosimetroak daude: hodi kapilarra erabiltzen dutenak, birakariak, ultrasoinuak erabiltzen dituztenak eta abar.

## Ikus, gainera

* Ostwalden biskosimetro

## Kanpo estekak

* Datuak: Q868743
* Multimedia: Measuring instruments (viscosity) / Q868743
ieaKimika laborategiko tresneria :
# Bisinchi

Bisinchi Frantziako administrazioaren menpeko Korsika Garaia departamentuko udalerri bat da, Korsika eskualdean kokatua.

## Erreferentziak

* INSEE

## Kanpo estekak

* Datuak: Q653799
* Multimedia: Bisinchi / Q653799
# Bisingen

Bisingen Alemaniako udalerria da. Baden-Württemberg estatuan kokatuta dago, [[Zollernalb barrutia|Zollernalb]] barrutian. 2014an 9.156 biztanle zituen 32,84 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q538290
* Multimedia: Bisingen / Q538290
# Biskaxun

Biskaxun historiaurreko herrixka da, izen bereko mendiaren inguruan kokatua, Nafarroa Garaiko Artzibar udalerriako Gorraitz lekuan kokatuta, Euskal Herrian. Ikertu gabe dago, baina gainazalean Burdin Aroko zeramika arrastoak aurkitu dira. Begi hutsez ikusten da herrixka inguratzen zuen harrizko esparrua, mendi tontorrean perimetrala.
Ondare-balio handiak ditu; izan ere, bertako landaredi trinkoak edozein erasotatik babestu du, eta aztarnategitik pertsonak eta animaliak normaltasunez ibiltzea eragoztera iritsi da, harresiaren erorketaren korridorea izan ezik, zuhaitzik gabe baitago eta sastrakak ez baitira hain trinkoak.

## Deskripzioa

Kastroa altuera estrategiko baten gainean dago, Irati eta Urrobi ibaien artean, Nafarroako Pirinioaldean. Bere kokapen nabarmenari esker, Pirinioetako ibar horiek osatzen dituzten korridore naturalen ikusizko kontrola lor dezake. Korridore horien bidez, Agoizko eta Irunberriko arroen arteko komunikazioa ezar daiteke, hegoaldean, Orreagako edo Urkuluko Pirinioetako igarobidearekin Akitaniarantz, iparraldean. Altuera absolutua eta erlatiboa duten arren, inguruan malkar arrokatsurik ez zegoenez, perimetro osoa inguratzen eta babesten duten defentsa artifizialak diseinatu behar izan ziren. Aztarnategiaren baldintza fisikoek eragotzi egiten dute lurrazaleko materialak kronologikoki adierazgarriak izatea. Hala ere, gotorleku motak Burdin Aroko esleipen kronokultural bat argi eta garbi ondorioztatzea ahalbidetzen du. Orain arte ez dugu beste datu arkeologikorik habitata epe hori igaro ondoren luzatu dela frogatzeko, eta ez dugu baztertzen erromatarren garaian edota Erdi Aroan leku hori herrixka gisa birgaitu izana, horrelako defentsa-habitatetan ohikoa den bezala.

## Defentsa-sistema

Bere perimetro osoa harresi indartsu batek ixten du. Harresi horrek kareharri lokaleko harri kareztatuak ditu, silarrixkako aparailuan jarriak, hezurrez. Nahiz eta ez dituen bi paramentuak bistara erakusten, gehienez ere bi metroko zabalera izan dezakeela uste dugu, haien erorketaren dimentsioengatik. Barrunbearen sarrerari dagokionez, ez dakigu non dagoen, baina ipar-ekialdeko angeluan egon daitekeela uste dugu, amiltzeko sakonune txiki bat baitago.

## Aztarnak

Landaretza trinkoak eragotzi egiten du azaleko prospekzioa arrakastaz egitea, lurzoruaren ikuspen ezagatik. Edonola ere, Burdin Aroko zeramika manufakturatuen sorta txiki bat jaso da.

## Erreferentziak

* «Gorraitz Artzibar» Artzibarko Udala 2013-07-25 (Noiz kontsultatua: 2021-11-26).

## Ikus, gainera

* Artzibar
* Euskal Herriko historiaurrea

## Kanpo estekak

* Datuak: Q109760836
# Bisiguaren Egunaren Bandera

Bisiguaren Jaialdiaren Bandera 2008tik aurrera Orion antolatzen den estropada da; Bisiguaren Eguna dela eta Orio Arraunketa Elkarteak antolatzen du. Orio Estilora izena ere badu. 2018tik aurrera Orio Kanpina izena du eta itsasoan jokatzen da.
KAE Ligarako Orio B traineruak jartzen duen estropada da.

## Gizonezkoen estropada
### Palmaresa

* ¹ 2008an bi estropada izan ziren, Orio estilora izenekoa ekainean jokatu zena eta Bisiguaren Egunekoa uztailean jokatu zena.
* ² 2020an ez zen jokatu COVID-19 pandemiaren erruz.

### Garaipenak

| Taldea | Garaipenak | Urteak |
| Astillero | 2 | 2008, 2009 |
| Santurtzi | 2 | 2010, 2017 |
| Portugalete | 1 | 2011 |
| Trintxerpe | 1 | 2012 |
| Zierbena | 1 | 2013 |
| Zumaia | 1 | 2014 |
| Donostiarra | 1 | 2015 |
| Ondarroa | 1 | 2016 |
| Camargo | 1 | 2018 |
| Castreña | 1 | 2019 |
| Pedreña | 1 | 2021 |
| San Pedro | 1 | 2022 |
| Orio B | 1 | 2023 |
| San Juan | 1 | 2024 |

## Emakumezkoen estropada

Gipuzkoako Ligan sarturik zegoen estropada izan zen. 2012an bi estropada jokatu ziren. 2015 eta 2016 urteetan Euskotren Ligako traineruak faltatzen zirenez ez zen puntuagarria izan. 2017an berriz ere Ligako traineru guztiak aritu ziren. 2018. urtean ETE Ligak hartu zuen Gipuzkoako ligaren lekukoa eta Oriok liga horretan parte hartu ez duen arren 2018 eta 2019an estropada antolatu zuen.

### Palmaresa

* 2009. urtean Oe! Bandera izena izan zuen.

### Garaipenak

| Taldea | Garaipenak | Urteak |
| Getaria | 3 | 2009, 2010, 2015 |
| Zumaia | 3 | 2011, 2012, 2019 |
| Tolosaldea | 2 | 2009, 2010 |
| Orio | 1 | 2012 |
| Zarautz | 1 | 2015 |
| Arraun Lagunak | 1 | 2016 |
| San Juan | 1 | 2017 |
| Donostiarra | 1 | 2018 |

## Kanpo estekak

* Datuak: Q8241529
# Bisir

Bisirra (arabiera, urdu eta persieraz: وزير; hindiz: वज़ीर ; transkripzioa: vazir, vizir, vasir, wazir, vesir edo vezir) gobernu islamiko bateko goi kontseilari edo ministroa da. Hitza W-Z-R (lagundu) erro semitikotik dator eta Koranean jasota dago. Abbastar kalifek wazir titulua eman zieten ordura arte katib (idazkari) deitutako ministroei. Ondoren, besteak beste, arabiar, persiar, turkiar, mongol eta ekialdeko beste herrialde batzuetako goi funtzionarioak izendatzeko erabili zen.
Gaur egun Arabiar munduko eta Uzbekistan, Iran, Afganistan, Pakistan eta Indiako ministroak izendatzeko baliatzen da.

## Oharrak

* ↑ Ibon Sarasolaren Zehazki hiztegiak «visir» sarreran euskarazko baliokidetzat bizir dakarren arren, bisir da Euskaltzaindiak euskara baturako onartutako forma. Ikus Hiztegi Batua.

## Erreferentziak

* Artikulu hau idazteko Ingelesezko Wikipediako «vizier» sarrerako informazioa erabili da.
* ↑ Vizier Answers.com
* ↑ «vizier» 2012. Encyclopædia Britannica Online. 2012ko abenduaren 23an begiratua.

## Kanpo estekak

* Datuak: Q175240
# Bisir Handia

Bisir Handia (turkieraz sadrazam edo vezir-i âzam) Otomandar Inperioko lehen ministroa zen, sultanak gobernu lanez arduratzen ziren funtzionario batzuez inguratzeko ohitura baitzuen. Bisir Handiaren gobernu bulegoak Istanbulen zeuden, Ate Gorena igarota, Topkapi jauregitik gertu, non sultanaren harema zegoen. Hitzaren jatorria persierazko bisir da (وزير).
Inperioaren hasieran, bisir titulua baino ez zen erabiltzen. Bisir Handia erabili zuen lehena Çandarlı Halil Paşa izan zen, laguntzen zioten beste bisirretatik desberdintzeko. Tanzimat garaiaren ostean XIX. mendean, Bisir Handiaren egitekoa Mendebaldeko estatuen Lehen Ministroenarekin parekatu zen.

## Ikus, gainera

* Otomandar Inperioa

## Kanpo estekak

* Datuak: Q18811
* Multimedia: Grand Viziers of the Ottoman Empire / Q18811